** **

Приложение № 1 към Заповед № РД09-1184 от 18.11.2024 год.

**Стратегически план за развитие на земеделието и селските райони на Република България за периода 2023-2027 г.**

**Условия за кандидатстване**

**със заявления за подпомагане по**

**Интервенция**

|  |
| --- |
| „**II.Д.1. Стартова помощ за установяване на млади земеделски стопани в селското стопанство**“ |



**Европейският земеделски фонд за развитие на селските райони**

**Съдържание:**

[**1.** **Използвани съкращения:** 2](#_Toc182585158)

[**2.** **Определения:** 3](#_Toc182585159)

[**3. Основна цел, очаквани резултати и принос към специфичните цели:** 9](#_Toc182585160)

[**4.** **Териториален обхват:** 9](#_Toc182585161)

[**5. Бюджет по приема:** 9](#_Toc182585162)

[**6. Размер на финансовата помощ за конкретно заявление за подпомагане:** 10](#_Toc182585163)

[**7. Допустими кандидати/бенефициенти:** 10](#_Toc182585164)

[**8. Допустими дейности/инвестиции:** 15](#_Toc182585165)

[**9. Условия за допустимост на дейностите/инвестициите, в т.ч. срок за изпълнение на одобрените заявления за подпомагане:** 15](#_Toc182585166)

[**10. Допустими разходи:** 17](#_Toc182585167)

[**11. Условия за допустимост на разходите и избрана система за оценка на обоснованост на разходите:** 17](#_Toc182585168)

[**12. Критерии за подбор и предварителна оценка:** 17](#_Toc182585169)

[**13. Приложим режим на минимални/държавни помощи** 27](#_Toc182585170)

[**14. Изискуеми документи, в т.ч. документи, доказващи съответствие с критерии за подбор/оценка:** 27](#_Toc182585171)

[**15. Подготовка и подаване на заявления за подпомагане:** 31](#_Toc182585172)

[**16. Други специфични условия:** 32](#_Toc182585173)

[**17. Приложения:** 32](#_Toc182585174)

# **Използвани съкращения:**

|  |  |
| --- | --- |
| БД | Басейнова дирекция |
| БФП | Безвъзмездна финансова помощ |
| БД | Басейнова дирекция |
| ЗБР | Закон за биологичното разнообразие |
| ЗВ | Закон за водите |
| ЗООС | Закон за опазване на околната среда |
| ЗПЗП | Закон за подпомагане на земеделските производители |
| МОСВ | Министерство на околната среда и водите |
| РИОСВ | Регионална инспекция по околната среда и водите |
| Регламент (ЕС) № 2021/2115 | Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (ОВ, L 435/1 от 6 декември 2021 г.), |
| Регламент (ЕС) 2021/2116 | Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 (ОВ, L 435/187 от 6 декември 2021 г.) |
| СЕУ | Система за електронни услуги |

# **Определения:**

|  |  |  |
| --- | --- | --- |
| 1. | Административен договор | Договор по чл. 52, ал. 4 от ЗПЗП, който урежда правата, задълженията и отговорностите на страните, включително основанията за изискуемост на финансовата помощ. |
| 2. | Административни проверки | Проверки съгласно разпоредбата на чл. 72 от Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 |
| 3. | Втори ръководител на земеделско стопанство | Лице, различно от кандидата/бенефициента, собственика на предприятието на кандидата/бенефициента ЕТ или собственика на капитала на кандидата/бенефициента ЕООД, което организира търговската и земеделската дейност на стопанството, разпорежда се с активите и/или извършва финансови операции от и за сметка на земеделското стопанство, включително е назначено като управител и/или прокурист на кандидата/бенефициента ЕООД или ЕТ или действа в качеството си на пълномощник на кандидата/бенефициента, на собственика на предприятието на кандидата/бенефициента ЕТ или собственика на капитала на кандидата/бенефициента ЕООД. |
| 4. | Дата на установяване на земеделско стопанство | Най-ранната от датите, съгласно т. 2. 1. и 2. 2. oт раздел 7 „Допустими кандидати/бенефициенти“. |
| 5. | Дълготрайни нематериални активи | Придобити нефинансови ресурси, които:  а) нямат физическа субстанция;  б) се ползват през период, по-дълъг от 12 месеца;  в) имат ограничен полезен живот;  г) са със стойност, равна или превишаваща по-ниската стойност от:  д) стойностния праг на същественост за дълготрайния нематериален актив, определен в счетоводната политика на данъчнозадълженото лице;  е) седемстотин лева. |
| 6. | Дълготрайни материални активи | Активи, които отговарят на изискванията за дълготрайни материални активи, съгласно Националните счетоводни стандарти, ползват се през период, по – дълъг от 12 месеца и чиято стойност е равна или превишава по-ниската стойност от:  а) стойностния праг на същественост за дълготрайния материален актив, определен в счетоводната политика на данъчнозадълженото лице;  б) седемстотин лева; |
| 7. | Завършено средно или висше образование в областта на селското стопанство, ветеринарната медицина и/или завършено икономическо образование със земеделска насоченост | Завършено средно професионално образование с придобита степен за професионална квалификация по всички специалности от професионални направления 621 "Растениевъдство и животновъдство" и 640 "Ветеринарна медицина" и специалност "Земеделско стопанство" с код 3451203 от професионално направление 345 "Администрация и управление" или завършено висше образование по образователно-квалификационна степен бакалавър или магистър по всички специалности от професионални направления "Растениевъдство", "Растителна защита", "Животновъдство", "Ветеринарна медицина" и специалности в областта на аграрната икономика, управление на агробизнеса, агробизнес и подобни от професионални направления "Администрация и управление" и "Икономика". Професионалните направления за средно професионално образование са съгласно Списък на професиите за професионално образование и обучение по чл. 6, ал. 1 от Закона за професионалното образование и обучение, утвърден със Заповед № РД 09-413/12.05.2003 г. Професионалните направления за висше образование са съгласно Класификатор на областите на висше образование и професионалните направления, утвърден с ПМС № 125 от 24 юни 2002 г. (обн, ДВ, бр. 64 от 2002 г.). |
| 8. | Земеделска дейност | Селскостопанска дейност по смисъла на т. 4.1.1 от раздел 4 „Характеристики, общи за няколко интервенции“ от Стратегически план за развитие на земеделието и селските райони на Република България за периода 2023-2027 г. |
| 9. | Земеделски култури | Растения от даден ботанически вид и род, които се отглеждат от човека, за да задоволяват определени негови потребности. |
| 10. | Земеделски площи | Включва обработваема земя, трайни насаждения и постоянно затревени площи, включително, когато те формират агролесовъдни системи на тази площ. |
| 11. | Земеделски сектор | Секторът, включващ дейностите за производството на селскостопански продукти, съгласно т. 4.1.1.1 от раздел 4 „Характеристики, общи за няколко интервенции“ от Стратегически план за развитие на земеделието и селските райони на Република България за периода 2023-2027 г. |
| 12. | Земеделски стопанин | Стопанин по смисъла на чл. 3, т. 1 от Регламент (ЕС) № 2021/2115. |
| 13. | Земеделско стопанство | Стопанство по смисъла на чл. 3, т. 2, от Регламент (ЕС) № 2021/2115. |
| 14. | Изкуствено създаване на условията, необходими за получаване на предимство | Всяко установено условие, съгласно чл. 62 от Регламент (ЕС) 2021/2116. |
| 15. | Икономически размер на стопанство | Размерът на земеделското стопанство, изразен в стандартен производствен обем, съгласно приложение № 2. |
| 16. | Интервенция | Инструмент по смисъла на §1, т. 34 от допълнителните разпоредби на Закона за подпомагане на земеделските производители |
| 17. | Лично стопанство | Стопанство по смисъла на §1, т. 47 от допълнителните разпоредби на Закона за животновъдството и отговарят на условията на чл. 4а от Наредба № 44 от 20.04.2006 г. за ветеринарномедицинските изисквания към животновъдните обекти (обн., ДВ, бр. 41 от 2006 г.) |
| 18. | Млади земеделски стопани | Лица, които към датата на подаване на заявлението за подпомагане са на възраст между 18 и не повече от 40 навършени години (включително) и се установяват за пръв път като ръководител на земеделско стопанство, или вече са се установили през последните 24 месеца преди подаване на заявлението за подпомагане. Лицата следва да притежават съответни професионални умения и компетентности. |
| 19. | Непреодолима сила и извънредни обстоятелства | Обстоятелства по смисъла на чл. 3 от Регламент (ЕС) 2021/2116. |
| 20. | Нередност | Нередност по смисъла на член 1, параграф 2 от Регламент (ЕО, Евратом) № 2988/95 на Съвета от 18 декември 1995 година относно защитата на финансовите интереси на Европейските общности (ОВ, L 312/1 от 23 декември 1995 г.):  „Нередност“ означава всяко нарушение на разпоредба на правото на Европейския съюз, в резултат на действие или бездействие от икономически оператор, което е имало, или би имало за резултат нарушаването на общия бюджет на Съюза или на бюджетите, управлявани от него, или посредством намаляването или загубата на приходи, произтичащи от собствени ресурси, които се събират направо от името на Съюза или посредством извършването на неоправдан разход, включително и националната нормативна уредба. |
| 21. | Период за проверка изпълнението на бизнес плана | Периодът от стартиране изпълнението на бизнес плана до датата на подаване на искане за второ плащане, посочена в заявлението за подпомагане и административния договор за предоставяне на финансова помощ. |
| 22. | Правилно изпълнение на бизнес плана | Правилното изпълнение (в количествено, качествено и времево отношение) към крайната дата на периода на проверка в изпълнението на бизнес плана на всяка една от следните дейности:  а) изпълнение най-късно до крайната дата на периода за проверка на изпълнението на бизнес плана на всички заложени специфични цели и резултати, посочени в таблица III.Б.1. „Специфични цели и резултати, свързани с развитие на дейностите на новото стопанство“ от заявлението за подпомагане и бизнес плана;  б) изпълнение най-късно до крайната дата на периода на проверка изпълнението на бизнес плана на всички дейности и инвестиции в дълготрайни материални активи, посочени в таблица III.В. „Програма за развитие на стопанството“ от заявлението за подпомагане и бизнес плана;  в) придобиване на професионални умения и компетентности съгласно секция III.В.3 „Информация за начина на придобиване на професионални умения и компетентности таблица“, III.В. „Програма за развитие на стопанството“ от заявлението за подпомагане и бизнес плана;  г) нарастване на икономическия размер на стопанството с най-малко 4 000 СПО с културите и/или животните, посочени в таблица “Растениевъдство“ и/или таблица „Животновъдство“ от заявлението за подпомагане и бизнес плана;  д) нарастване на икономическия размер на стопанството с най-малко 2 500 СПО само с животни (пчелни семейства, едри или дребни преживни животни за мляко или месо), посочени в таблица „Животновъдство“ от заявлението за подпомагане и бизнес плана;  При проверка на правилното изпълнение на бизнес плана не се вземат предвид земеделски култури и животни, които не са посочени в заявлението за подпомагане и бизнес плана, както и такива включени в периода след избраната крайна дата на периода за проверка изпълнението на бизнес плана и крайна дата за подаване на искане за второ плащане по административния договор. |
| 23. | Проектно предложение | Заявление за подпомагане, бизнес план и приложените към него документи. |
| 24. | Професионални умения и компетентности | Завършено средно или висше образование в областта на селското стопанство или ветеринарната медицина, или икономическо образование със земеделска насоченост, или удостоверение за завършен курс от 150 часа в областта на селското стопанство или за завършено обучение от 150 часа по част от професия или получена степен на професионална квалификация по професии и специалности от професионално направление с код 621 "Растениевъдство и животновъдство" или с код 3451203 "Земеделско стопанство", или професионално направление с код 640 "Ветеринарна медицина". Удостоверението за завършен курс от 150 часа в областта на селското стопанство трябва да бъде издадено от висше училище, акредитирано по Закона за висшето образование с актуални акредитации за обучение по минимум едно от професионалните направления "Растениевъдство", "Растителна защита", "Животновъдство" и "Ветеринарна медицина". Удостоверението за завършено обучение от 150 часа по част от професия или получена степен на професионална квалификация трябва да бъде издадено от някоя от институциите по чл. 18, т. 1, 2, 5 и 6 от Закона за професионалното образование и обучение, които следва да имат право да обучават по специалността, по която е издадено удостоверението, а за центровете за професионално обучение (ЦПО) се изисква и да бъдат вписани в Регистъра на лицензираните ЦПО към Националната агенция за професионално образование и обучение. |
| 25. | Публични разходи | Всеки принос за финансирането на операции, чийто източник е бюджетът на национален, регионален или местен публичен орган, бюджетът на Съюза, отпуснат за ЕФГЗ и ЕЗФРСР, бюджетът на публичноправни организации или бюджетът на сдружения на публични органи или на публичноправни организации |
| 26. | Ръководител на земеделско стопанство | Кандидатът/бенефициентът физическо лице, собственикът на предприятието на кандидата/бенефициента ЕТ или собственикът на капитала на кандидата/бенефициента ЕООД. В случай на юридическо лице (ЕООД), условието е управителят да бъде едноличен собственик на капитала на дружеството-кандидат.“, съгласно т. 4.1.5.2 от Стратегическия план. |
| 27. | Семейните градини | Площи около 1 дка, върху която стопаните отглеждат разнообразни видове зеленчуци, ягоди, дини, пъпеши и смесени овощни видове. Площта, заемана от всеки отделен вид, е много малка и стопаните трудно могат да я посочат отделно. |
| 28. | Срок за изпълнение на бизнес плана | Крайната дата, посочена в заявлението за подпомагане и административния договор, до която трябва да бъде изпълнен одобреният бизнес план и подадено искане за второ плащане, окомплектовано с всички изискуеми документи. |
| 29. | Стандартен производствен обем | Стойността на продукцията, която отговаря на средната стойност за страната, за всеки един земеделски продукт, изчислена в евро по таблица, съгласно приложение № 2. |
| 30. | Стартиране на изпълнението на бизнес плана | Започване на дейност и/или инвестиция, посочена в таблица "Описание на планираните инвестиции и дейности", свързана с развитието на стопанството и постигане на специфичните цели и резултати посочени в таблица "Специфични цели и резултати" от заявлението за подпомагане и бизнес плана. |
| 31. | Създаване на едно работно място | Увеличение на средния списъчен брой на персонала, деклариран към датата на подаване на заявлението за подпомагане, с един брой, изчислен съгласно Методиката за изчисляване на средния списъчен брой на персонала, утвърдена от Националния статистически институт за отчетен период от една година спрямо месеца, предхождащ подаването на искането за второ плащане. |
| 32. | Трайни насаждения, засадени с вкоренен по картонажен метод материал | Трайни насаждения, засадени с посадъчен материал, който предварително е вкоренен в контейнери от картон или други изкуствени материали. |

# **3. Основна цел, очаквани резултати и принос към специфичните цели:**

|  |
| --- |
| **Целите на интервенцията са:**  1. Привличане и запазване на млади земеделски стопани.  2. Насърчаване на заетостта.  3. Насърчаване на икономическото и социалното развитие в селските райони и устойчиво, и цифрово икономическо възстановяване, в съответствие с целите на агроекологията и климата и по-специално: ефективно използване на ресурсите, включително прецизно и интелигентно земеделие, иновации, цифровизация и модернизация на производствените машини и оборудване, условия за безопасност при работа, възобновяема енергия, кръгова и биоикономика.  **Очакваните резултати от прилагане на интервенцията:**   1. Увеличаване броя и дела на младите земеделски стопани с цел осигуряване на устойчиво развитие и улесняване на структурните промени в земеделието. 2. Насърчаване на заетостта и разкриване на работни места, както и запазване на вече съществуващите работни места.   Насърчаване на икономическото и социалното развитие в селските райони и устойчиво, и цифрово икономическо възстановяване в съответствие, с целите на агроекологията и климата и по-специално: ефективно използване на ресурсите, включително прецизно и интелигентно земеделие, иновации, цифровизация и модернизация на производствените машини и оборудване, условия за безопасност при работа, възобновяема енергия, кръгова и биоикономика.  **Принос към специфични цели:**  SO2 Подобряване на ориентацията на пазара и увеличаване на конкурентоспособността на стопанствата в краткосрочен и дългосрочен план, включително по-голям фокус върху научноизследователската дейност, технологиите и цифровизацията;  SO7 Привличане и запазване на млади земеделски стопани и други нови земеделски стопани и улесняване на устойчиво развитие на стопанска дейност в селските райони;  SO8 Популяризиране на заетостта, растежа, равенството между половете, включително и участието на жени в селското стопанство, социално приобщаване и местно развитие в селските райони, включително кръговата биоикономика и устойчивото управление на горите; |

# **4.** **Териториален обхват:**

|  |
| --- |
| Дейностите по интервенцията се осъществят на територията на Република България. |

# **5. Бюджет по приема:**

|  |
| --- |
| Общият размер на бюджета за подкрепа по подадените заявления в периода на прием е в размер на левовата равностойност на 90 000 000 евро. |

# **6. Размер на финансовата помощ за конкретно заявление за подпомагане:**

|  |
| --- |
| Общият размер на финансовата помощ за един кандидат е в размер на левовата равностойност на 40 000 евро.  Изплащането на помощта се извършва на два етапа:  1. първо плащане в размер на левовата равностойност на 20 000 евро – в срок до два месеца след сключване на административния договор;  2. второ плащане в размер на левовата равностойност на 20 000 евро - когато след извършена проверка Разплащателна агенция (РА) установи правилното изпълнение на бизнес плана.  Максималните нива на подпомагане при комбинация между безвъзмездни средства и брутен еквивалент на безвъзмездната помощ от финансовия инструмент, не може да надхвърлят 100 000 евро, съгласно чл. 75, параграф 4 от Регламент № 2021/2115. |

# **7. Допустими кандидати/бенефициенти:**

|  |
| --- |
| **I. Критерии за допустимост на кандидатите:**  1. Допустими за подпомагане са кандидати, които са:  1.1. физически лица;  1.2. еднолични търговци (ЕТ) и еднолични дружества с ограничена отговорност (ЕООД), регистрирани по Търговския закон;  2. Към датата на подаване на заявлението за подпомагане кандидатите трябва да:  2.1. са регистрирани за първи път като земеделски стопани по реда на Наредба № 3 от 1999 г. за създаване и поддържане на регистър на земеделските стопани (Наредба № 3 от 1999 г.), обн., ДВ, бр. 10 от 1999 г.;  2.2. са започнали да отглеждат животни в собствен/нает животновъден обект и/или да стопанисват земя с цел производството на земеделска и животинска продукция;  2.3. имат икономически размер на стопанството, измерен в стандартен производствен обем (СПО) в границите между левовата равностойност над 8000 евро и до 20 000 евро включително;  2.4. са собственици, наематели и/или арендатори на цялата налична в земеделското стопанство земя;  2.5. са собственици и/или наематели на животновъдните сгради и помещения, използвани за животновъдната дейност, в случай че развиват такава;  2.6. са микропредприятия или малки предприятия по смисъла на чл. 3, ал. 2 и 3 от Закона за малките и средните предприятия (ЗМСП);  2.7. не са сключили договор за подпомагане по интервенция II.Д.2 „Подпомагане на много малки земеделски стопанства“ от СПРЗСР 2023-2027 г. и/или подмярка 6.1 „Стартова помощ за млади земеделски стопани“ от ПРСР 2014 - 2020 г.;  3. Условията по т. 2.1. и т. 2.2. се считат за изпълнени, когато заявлението за подпомагане е подадено не по-късно от 24 месеца, считано от датата, на която е настъпило първото от посочените в т. 2.1 и т. 2.2 събития.  4. Когато икономическият размер на стопанството по т. 2.3 се доказва с намерения за засаждане/засяване на земеделски култури през текущата спрямо кандидатстването стопанска година, в заявлението за подпомагане задължително се посочва период, не по-дълъг от 30 дни, в който ще се извърши засаждането/засяването на земеделските култури. При изчисляване на икономическия размер на стопанството към датата на кандидатстване не се допуска включване на животни с намерение за придобиване, включване на трайни насаждения с намерение за засаждане с вкоренен по картонажен метод материал, както и включване на ягоди с намерение за засаждане. Когато икономическият размер на стопанството по т. 2.3 през текущата спрямо кандидатстването стопанска година се доказва със съществуващи овощни видове, лозя, многогодишни етеричномаслени култури (в т.ч. маслодайна роза, лавандула и мента), маточници и разсадници за трайни насаждения и декоративни култури, минималният брой на растенията на декар не трябва да е под минималния праг на гъстота, съгласно приложение № 1.  5. Договорите за наем и/или аренда по т. 2. 4. и 2. 5., включени при определяне на изискуемия минимален икономически размер на стопанството от над 8000 евро СПО, трябва да са:  5.1. влезли в сила към датата на подаване на заявлението за подпомагане;  5.2. с минимален срок на действие пет години, като към датата на подаване на заявлението за подпомагане може да са изтекли не повече от 24 месеца от срока;  6. Цялата налична в земеделското стопанство земя по т. 2.4 трябва да се стопанисва от кандидата:  6.1. с регистрирано в общинската служба по земеделие правно основание за ползване през целия период (за земеделски площи) до изтичане на пет години, считано от датата на подаване на заявлението за подпомагане. Изискването за регистриране в общинската служба по земеделие не се отнася за имот/ите, попадащи в границите на урбанизирани територии, както и за имот/и, върху които са разположени животновъден/ни обекти и на тях не се отглеждат култури, които участват при формиране на СПО;  6.2. в съответствие с чл. 33б от ЗПЗП;  7. Изискването по т. 2.7. се прилага и за съпруга/съпругата на кандидата физическо лице, на собственика на предприятието на кандидата ЕТ, както и на едноличния собственик на капитала на кандидата ЕООД.  8. Лицата по т. 1.1. се подпомагат и при условие, че:  8.1. са на възраст от 18 навършени до 40 навършени години (включително) към датата на подаване на заявлението за подпомагане и  8.2. притежават съответните професионални умения и компетентности.  9. Лицата по т. 1.2. се подпомагат при условие, че:  9.1. собственикът на капитала на ЕООД или собственикът на предприятието на ЕТ е на възраст от 18 навършени до 40 навършени години, включително, към датата на подаване на заявлението за подпомагане;  9.2. едноличният собственик на капитала/собственикът на предприятието притежава съответните професионални умения и компетентности;  9.3. едноличният собственик на капитала на ЕООД или собственикът на предприятието на ЕТ е физическо лице, което отговаря на изискването по т. 2.7 и е единствен управител на кандидата;.  10. Когато кандидатът физическо лице, едноличният собственик на капитала на ЕООД или собственикът на предприятието на ЕТ не отговаря на изискванията за професионални умения и компетентности, заявлението за подпомагане може да бъде одобрено при условие, че тези изисквания ще бъдат изпълнени не по-късно от избраната крайна дата за проверка изпълнението на бизнес плана;  11. Икономическият размер на стопанството, измерен в СПО, се изчислява по таблица, съгласно приложение № 2.  12. Не се счита за изпълнено условието по т. 2. 3, когато:  12.1. съпругът/съпругата на кандидата физическо лице, на едноличния собственик на капитала на ЕООД или на собственика на предприятието на ЕТ има отделно земеделско стопанство, включително като собственик на ЕТ или ЕООД и/или като притежател на мажоритарен дял в юридическо лице, и общият икономически размер на двете земеделски стопанства надвишава 20 000 евро СПО;  12.2. кандидатът физическо лице или кандидатът ЕООД, или собственикът на капитала на кандидата ЕООД, или собственикът на предприятието на кандидата ЕТ притежава мажоритарен дял в юридическо лице, което има отделно земеделско стопанство, както и когато кандидатът е ЕООД и едноличният собственик на капитала има отделно земеделско стопанство като физическо лице или ЕТ, и общият икономически размер на тези земеделски стопанства заедно с икономическия размер на земеделското стопанство на кандидата надвишава 20 000 евро СПО.  13. При изчисляване на общия начален икономически размер на стопанството по т. 2.3. се взема предвид цялата налична в земеделското стопанство земя. Кандидатът описва цялата налична в земеделското стопанство земя в бизнес плана.  14. Подпомагането се предоставя само при разработен бизнес план за срок от пет години, считано от дата на подаване на заявлението за подпомагане, като изпълнението на този бизнес план трябва да започне не по-късно от 9 месеца, считано от датата на решението за отпускане на помощта, но не по-рано от подаване на заявлението за подпомагане.  15. Когато кандидатът отговаря на изискванията по т. 8.2 или т. 9.2, не се изисква информация в бизнес плана в Таблица III.Б.1. „Специфични цели и резултати, свързани с развитие на дейностите на новото стопанство“ и поемане на задължение за придобиване на необходимите професионални умения и компетентности.  16. За кандидатите, развиващи животновъдна дейност се изисква регистрация на животновъден обект по реда на чл. 137 от Закона за ветеринарномедицинската дейност.  17. След подаване на заявлението за подпомагане до издаване на административния акт за одобрение, кандидатът е длъжен да поддържа актуална регистрация като земеделски стопанин по реда на Наредба № 3 от 1999 г.  18. Когато земята, върху която са разположени културите, включени при определяне на изискуемия минимален икономически размер на стопанството от над 8000 евро СПО, се обработва на база на споразумение за масиви за ползване на земеделските земи, изготвено на основание чл. 37в, ал. 2 от Закона за собствеността и ползването на земеделските земи, кандидатът трябва да има имоти, включени в споразумението за масиви, за същия размер на площта на земята, върху която са разположени тези култури, които да са негова собственост и/или да са наети/арендувани с минимален срок на действие пет години, като е допустимо не повече от 24 месеца от срока да е изтекъл към датата на подаване на заявлението за подпомагане.  19. При изчисляване на общия начален икономически размер на стопанството по т. 2. 3. се вземат предвид и животните, отглеждани в лични стопанства.  20. Във формирането на икономическия размер на земеделското стопанство участват основните култури и междинни/втори култури, засадени или с намерения за засаждане за текущата стопанска година, спрямо годината на кандидатстване, които са посочени в регистъра на земеделските стопани по Наредба № 3 от 1999 г.  21. При кандидатстване за подпомагане данните за засетите/засадените и/или предстоящите за засяване/засаждане земеделски култури, посочени в заявлението за кандидатстване за настоящата стопанска година, трябва да съответстват на данните в регистъра по Наредба № 3 от 1999 г.  22. Когато една и съща оранжерийна площ се използва няколко пъти, тя се отчита само веднъж, като при отчитането ѝ се взема предвид културата с най-висок стандартен производствен обем/стандартна продукция.  23. Допустимият период за създаване на овощни трайни насаждения е от 1 ноември до 14 април на стопанската година. Когато овощните трайни насаждения са засети по вкоренен по картонажен метод материал, както и ягоди, допустимият период е цялата година.  24. Когато кандидатът е подавал заявление за подпомагане по интервенциите за директни плащания, се извършва сравнение между последно заявената за подпомагане по тези схеми и мерки площ и земеделската земя, която е декларирал, че участва в изчислението на икономическия размер на стопанството по т. 2.3. Когато при сравнението се установи, че площта заявена по директните плащания надвишава с над 3 на сто тази посочена в заявлението за подпомагане площ, кандидатът следва да представи мотивирана писмена обосновка, придружена с подкрепящи я доказателства, относно причините за тази разлика.  25. Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията, съгласно действащото законодателство, се подпомагат само в случай, че кандидатът/бенефициентът е представил съответните лицензи, разрешения и/или регистрация.  26. Като част от проверката, ДФ „Земеделие“ (ДФЗ) може да извърши посещение и/или проверка на място за установяване на фактическото съответствие по представените документи и определянето на размера на стопанството на кандидата. Разплащателна агенция извършва проверка или посещение на място с цел удостоверяване на изпълнението на заложените в заявлението за подпомагане намерения за засяване/засаждане на земеделски култури през текущата към датата на подаване на заявлението за подпомагане стопанска година и за установяване на началния икономически размер на стопанството.  27. Установеният начален икономически размер в резултат на проверката по т. 26 се взима предвид при извършване на преценка за съответствие с критериите за допустимост и критериите за подбор.  28. Заявлението за подпомагане и включените в него дейности и инвестиции отговарят на разпоредбите на Закона за опазване на околната среда (ЗООС), Закона за биологичното разнообразие (ЗБР) или/и Закона за водите (ЗВ).  **II. Критерии за недопустимост на кандидатите:**  1. Не се считат за изпълнени условията на т. 2.1. и т. 2.2 от I. „Критерии за допустимост на кандидатите“, когато някое от събитията е настъпило по-рано от 24 месеца от датата на подаване на заявлението за подпомагане:  1.1. юридическо лице, чийто мажоритарен дял от капитала се притежава/се е притежавал от кандидат по т. 1 от I. „Критерии за допустимост на кандидатите“, както и в случаите, в които е имал качеството на управляващ и представляващ юридическото лице и/или  1.2. едноличния собственик на капитала на кандидата ЕООД или физическото лице - собственик на кандидата едноличен търговец, и/или  1.3. едноличен търговец, чието предприятие се притежава/се е притежавало от кандидат по т. 1 от I. „Критерии за допустимост на кандидатите“.  2. Не могат да участват в оценка и БФП не се предоставя на лица, за които са налице следните обстоятелства:  2.1 не са изпълнили разпореждане на Европейската комисия за възстановяване на предоставената им неправомерна и несъвместима държавна помощ;  2.2. физическо лице, собственик на капитала на кандидата/бенефициента ЕООД или собственик на предприятието на кандидата/бенефициента ЕТ или лицето, представляващо кандидата, за което е налице някое от следните обстоятелства:  2.2.1. осъден е с влязла в сила присъда, за престъпление по чл. 108а, чл. 159а -159г, чл. 172, чл. 192а, чл. 194- 217, чл. 219 – 252, чл. 253 – 260, чл. 301 – 307, чл. 321, чл. 321а, и чл. 352 - 353е от Наказателния кодекс;  2.2.2. осъден е с влязла в сила присъда, за престъпление, аналогично на тези по т. 2.2.1, в друга държава членка или трета страна;  2. 2. 3. налице е конфликт на интереси, който не може да бъде отстранен;  2.3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или общината по постоянен адрес или седалище на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.  2.4. е налице неравнопоставеност, в случаите по чл. 44, ал. 5 от ЗОП;  2.5. е установено, че:  а) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;  2.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или на чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатите са установени;  2.7. са в открито производство за обявяване в несъстоятелност или са обявени в несъстоятелност;  2.8. са в производство по заличаване;  2.9. са в производство по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си.  **Важно:**  **3. Изискванията по т. 2.7 - т. 2.9. не се отнасят за кандидатите физически лица по т. 1.1 от I. „Критерии за допустимост на кандидатите“**.  4. Изискванията по т. 2.3 не се прилагат, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лeвa.  5. Изпълнението на изискванията по т. 2 се проверяват служебно, с изключение на:  5.1. липсата на задължения към общината по постоянен адрес или седалище на кандидат, което се доказва от задължените лица с удостоверение, издадено от съответната община.  5.2 обстоятелствата по т. 2.2.3, т. 2.4 и т. 2.5, за които се подава декларация.  6. Основанията за отстраняване по т. 2. се прилагат до изтичане на следните срокове:  6.1. определени във влязъл в сила акт на компетентните органи, съгласно законодателството на държавата, в която е извършено нарушението;  6.2. пет години от влизането в сила на присъдата по отношение на обстоятелства по т. 2.2.1 и 2.2.2, освен ако в присъдата е посочен друг срок на наказанието;  6.3. три години от влизането в сила на акт на компетентните органи, съгласно законодателството на държавата, в която е извършено нарушението, по отношение на обстоятелства по т. 2.5, буква „а“ или т. 2.6.  7. Кандидати/бенефициенти, за които е налице обстоятелство по т. 2 имат право да представят доказателства при подаване на заявлението за подпомагане или в срок до 10 дни от получаване на уведомление за констатираните обстоятелства, че са предприели действия за тяхното отстраняване, съгласно чл. 56 от Закона за обществените поръчки.  8. Не се предоставя БФП:  8.1. на кандидати, чието стопанство е съсобствено с друго лице, с изключение на случаите на съпружеска имуществена общност;  8.2. на кандидати /бенефициенти, които не са независими предприятия по смисъла на чл. 4, ал. 2 от ЗМСП и за които се установи, че са учредени или преобразувани с цел получаване на предимство в противоречие с целите на интервенцията, включително с цел получаване на БФП.  8.3. за дейности, свързани с производството на тютюн;  8.4. за стопанства, в които продължава да се отглежда тютюн след края на стопанската година, в която е сключен административният договор.  9. Не се дава предимство, а даденото предимство се отнема в случаите, когато бъде установено, че кандидат за подпомагане е създал изкуствено условията, необходими за получаване на това предимство, в противоречие с целите на европейското право и действащото законодателство в областта на селското стопанство.  10. Не се подпомагат кандидати, при които е налице втори ръководител на земеделското стопанство.  11. Допустимо е назначаването на втори ръководител, когато кандидати/бенефициенти – жени, ползват отпуск и обезщетение при бременност, раждане и отглеждане на дете до 2 годишна възраст. Вторият ръководител на земеделското стопанство трябва да е лице на възраст между 18 и не повече от 40 навършени години (включително) и притежава съответни професионални умения и компетентности. |

# **8. Допустими дейности/инвестиции:**

|  |
| --- |
| Подпомагането се предоставя за улесняване процеса на създаването на земеделски стопанства на млади земеделски стопани за дейности, свързани с производство на селскостопански продукти, включени в Приложение I на Договора за функционирането на Европейския съюз или памук, с изключение на риба и рибни продукти. |

# **9. Условия за допустимост на дейностите/инвестициите, в т.ч. срок за изпълнение на одобрените заявления за подпомагане:**

|  |
| --- |
| **I. Условия за допустимост на дейностите/инвестициите:**  1. Подпомагането се предоставя за максимален срок от 5 години, считано от подаване на заявлението за подпомагане само при представен бизнес план.  2. Изпълнението на бизнес плана по т. 1. трябва да започне не по-късно от 9 месеца считано от датата на решението за отпускане на помощта, но не по-рано от подаване на заявлението за подпомагане.  3. Бизнес планът трябва да доказва:  3.1. период за изпълнение до 36 месеца;  3.2 увеличение на икономическия размер на стопанството спрямо първоначалния размер с най – малко:  3.2.1. 4 000 евро СПО или  3.2.2. 2500 евро СПО за увеличение на икономическия размер само с пчелни семейства, едри или дребни преживни животни за мляко или месо.  4.1. Бизнес планът трябва да показва, че кандидатът ще поддържа размер на стопанството, с който кандидатства, измерен в СПО, за периода от датата на подаване на заявлението за подпомагане до осъществяване на планираното увеличение по т. 3.2.1 или т. 3.2.2.  4.2. Бизнес планът трябва да показва, че кандидатът ще поддържа увеличение на стопанството, измерено в СПО, не по-малко от посоченото по т. 3.2.1 или т.3.2.2., както и икономическия размер на стопанството, измерен в СПО, за който кандидатства, за периода от подаване на искането за второ плащане до изтичане на пет години от датата на подаване на заявление за подпомагане.  5. Бизнес планът трябва да съдържа описание на периодите от съответната стопанска година, в която кандидатът планира да извърши засаждане/засяване на земеделските култури за целия период на изпълнението му, както и информация за минималния брой на растенията на единица площ за овощни видове, лозя, многогодишни етеричномаслени култури (в т.ч. маслодайна роза, лавандула и мента), маточници и разсадници за трайни насаждения и декоративни култури. Минималния брой на растенията на декар, не трябва да е под минималния праг на гъстота, съгласно приложение № 1.  6. Държавен фонд „Земеделие“ има право в случаите по т. 5 от настоящия раздел, както и когато културите не са посочени в приложение № 1, да изиска от кандидата/бенефициента допълнително да представи становище от дипломиран агроном, удостоверяващо съответствието на посочената в бизнес плана информация с обичайните агротехнически практики, съобразени с вида на културите, спецификите на съответната климатична или почвена област. Кандидатът трябва да представи и копие на дипломата за завършено висше образование на агронома.  7. Видовете дейности и/или инвестиции трябва да съответстват на конкретната дейност на стопанството.  8. Бизнес планът задължително включва:  8.1. първоначално състояние на земеделското стопанство;  8.2. етапи и цели за развитие на селскостопанската дейност;  8.3. описание на предвидените дейности и срок за тяхното изпълнение;  8.4. описаните на дейностите свързани с околна среда и ефективно използване на ресурсите;  8.5. описаните на дейностите свързани с инвестиции, обучение и др;  8.6. въвеждане в експлоатация в стопанството на инвестиция в ДМА като машини, и/или съоръжения, и/или оборудване, и/или извършване на строително монтажни работи и/или закупуване на земеделска земя, свързани с дейността на земеделското стопанство на обща стойност не по – малка от 35% (7 000,00 евро) от размера на полученото първо плащане;  8.7. описание на дейностите, с които ще стартира изпълнението му, съгласно срока по т. 2.  9. Крайната дата на периода за проверка на изпълнението на бизнес плана се определя от кандидата в заявлението за подпомагане и бизнес плана и е част от административния договор.  10. Крайната дата на периода за проверка на изпълнението на бизнес плана трябва да бъде не по-рано от 2 години и не по-късно от 3 години и шест месеца, считано от датата на подаване на заявлението за подпомагане.  11. Когато в стопанството се отглеждат едногодишни култури, срокът за подаване на искане за плащане трябва да бъде след извършване на засяването/засаждането на културите и най-малко един месец преди очакваното прибиране на реколтата от тях. 12. Когато в земеделското стопанство се отглеждат различни видове едногодишни култури и техните срокове за засаждане и прибиране на реколтата са различни, срокът за подаване на искането за второ плащане се определя в съответствие с най-късния от тези срокове.  **II. Условия за недопустимост на дейностите/инвестициите:**  1. Кандидатът физическо лице, едноличният собственик на капитала на кандидата ЕООД или собственикът на предприятието на кандидата ЕТ е придобил ДМА по т. 8.6. от I. „Условия за допустимост на дейностите/инвестициите” от своя съпруг/съпруга и/или от роднини по права линия - без ограничения, и/или от роднини по сватовство от първа степен, както и/или от юридическо лице, чийто мажоритарен дял от капитала се притежава от кандидата ЕООД или ЕТ, кандидата физическо лице, собственика на капитала на кандидата ЕООД или собственика на предприятието на кандидата ЕТ и/или от ЕТ, на който собственик на предприятието е съпругът/съпругата на кандидата физическо лице, на едноличния собственик на капитала на кандидата ЕООД или на собственика на предприятието кандидат ЕТ и/или от ЕООД, на което едноличен собственик на капитала е съпругът/съпругата на кандидата физическо лице, на едноличния собственик на капитала на кандидата ЕООД или на собственика на предприятието кандидат ЕТ и/или от юридическо лице, в което собственик на мажоритарния дял е съпругът/съпругата на кандидата физическо лице, на едноличния собственик на капитала на ЕООД или на собственика на предприятието на ЕТ.  2. Изискването по т. 8.6 не се счита за изпълнено, когато предвидените инвестиции в заявлението за подпомагане са за ДМА, за които кандидатът е получил финансиране по СПРЗСР 2023-2027 г. и/или ПРСР 2014 – 2020 г., и/или други програми за подпомагане с национални средства и/или средства на ЕС. |

# **10. Допустими разходи:**

|  |
| --- |
| С изпълнението на бизнес плана трябва да се осигури въвеждане в експлоатация в стопанството на инвестиция в ДМА, като машини и/или съоръжения, и/или оборудване, и/или извършване на строително монтажни работи и/или закупуване на земеделска земя и/или закупуване на сгради, свързани с дейността на земеделското стопанство на стойност не по – малка от 35% (7 000,00 евро), от размера на полученото първо плащане. |

# **11. Условия за допустимост на разходите и избрана система за оценка на обоснованост на разходите:**

|  |
| --- |
| Неприложимо. |

# **12. Критерии за подбор и предварителна оценка:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Предварителна оценка на заявления за подпомагане се извършва, когато заявената финансова помощ по подадените заявления за подпомагане надвишава с повече от 50 на сто бюджета по приема. Предварителната оценка се извършва по реда на чл. 11 от Наредба № 4 от 2024 г.  2. Критерии за подбор, по които ще бъдат класирани постъпилите заявления за подпомагане:   |  |  |  |  |  |  |  | | --- | --- | --- | --- | --- | --- | --- | | **№** | **Приоритет** | **Критерии за подбор №** | **Критерии за подбор** | **Условие за изпълнение на критерии за подбор/методика** | | **Точки** | | 1. | **Проекти за дейности, които се изпълняват в приоритетен сектор.** | 1.1 | **Проектни предложения с дейности, насочени в сектор "Плодове и зеленчуци", и/или сектор "Животновъдство", и/или сектор "Етеричномаслени и медицински култури", при които СПО на земеделското стопанство на кандидата към момента на кандидатстване се формира от отглеждани животни и/или култури от сектор "Плодове и зеленчуци" и/или сектор "Етеричномаслени и медицински култури".** | В случай, че СПО на земеделското стопанство на кандидата към момента на кандидатстване включва животни и/или култури от сектор "Плодове и зеленчуци" и/или сектор "Етеричномаслени и медицински култури" 1 евро СПО, формиран от отглежданите към момента на кандидатстване животни и/или култури от сектор "Плодове и зеленчуци" и/или сектор "Етеричномаслени и медицински култури", се умножава по коефициент 0,0005.  Пример: = СПО\*0,0005 | | 10 | | 1.2 | **Проектни предложения, при които увеличението на икономическия размер на стопанството за целите на проекта, измерен в СПО към периода за проверка изпълнението на бизнес плана, се формират от планираните за отглеждане животни и култури от сектор "Плодове и зеленчуци" и/или сектор "Етеричномаслени и медицински култури"(смесени стопанства).** | В случай, че планираното увеличение на СПО на стопанството за целите на проекта включва отглеждане на животни и култури от сектор "Плодове и зеленчуци" и/или сектор "Етеричномаслени и медицински култури" (смесени стопанства), 1 евро СПО, формиран от посочените в бизнес плана животни и култури от сектор "Плодове и зеленчуци" и/или сектор "Етеричномаслени и медицински култури" (смесени стопанства), се умножава по коефициент 0,00125.  Пример: = СПО\*0,00125 | | 5 | | 1.3 | **Проектни предложения, при които увеличението на икономическия размер на стопанството за целите на проекта, измерен в СПО към периода за проверка изпълнението на бизнес плана, се формират от планираните за отглеждане животни.** | Планираното от кандидата увеличение с най-малко 3000 евро СПО на стопанството за целите на проекта е изцяло с отглеждане на животни. | | 5 | | 2 | **Проекти, свързани с производството на биологично сертифицирани селскостопански продукти.** | 2.1 | **Проектни предложения на млади земеделски стопани, чиито стопанства са сертифицирани за биологично производство на земеделски продукти и храни по смисъла на Регламент (ЕС) 2018/848 на Европейския парламент и на Съвета от 30 май 2018 година, относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета.** | В случай, че СПО на земеделското стопанство на кандидата към момента на кандидатстване включва култури и/или животни, отглеждани по биологичен начин, 1 евро СПО, формиран от отглежданите към момента на кандидатстване култури и/или животни по този начин, се умножава по коефициент 0,00035.  Пример: = СПО\*0,00035. | | 7 | |  | 2.2 | **Проектни предложения на млади земеделски стопани, чиито стопанства са в преход към биологично производство на земеделски продукти и храни по смисъла на Регламент (ЕС) 2018/848 на Европейския парламент и на Съвета от 30 май 2018 година относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета.** | В случай, че СПО на земеделското стопанство на кандидата към момента на кандидатстване включва култури и/или животни, отглеждани преход към биологично производство, 1 евро СПО, формиран от отглежданите към момента на кандидатстване култури и/или животни по този начин, се умножава по коефициент 0,00025.  Пример: = СПО\*0,00025.Пример: = СПО\*0,00025. | | 5 | |  | 2.3 | **Проектни предложения на млади фермери, чиито стопанства планират да се сертифицират за биологично производство на земеделски продукти и храни по смисъла на Регламент (ЕС) 2018/848 на Европейския парламент и на Съвета от 30 май 2018 година, относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета.** | Планираното от кандидата увеличение на СПО на стопанството за целите на проекта и посочено в бизнес плана е изцяло с култури и/или животни, които ще бъдат сертифицирани за биологично производство. | | 3 | | 3. | **Проекти, чрез които се създава устойчива заетост.** | 3 | **Проектни предложения, които водят до създаване на нови работни места и заетост в рамките на земеделското стопанство.** | С проектното предложение е предвидено създаването на най-малко 1 работно място в земеделското стопанство. | | 2 | | 4. | **Проекти, водещи до цифровизация, опазване на околната среда или справяне с климатичните промени.** | 4 | **Проектни предложения с инвестиции в иновативни за стопанството технологии, като: иновативни производствени технологии, цифрови технологии за производство и организация в селското стопанство, ВЕИ и автоматизиране на работните процеси в селскостопанското производство, включително напоителни системи, както и дейности, осигуряващи опазване на компонентите на околната среда.** | В бизнес плана кандидатът е посочил, че не по-малко от 3 500 евро от полученото първо плащане са насочени към инвестиции в дълготрайни материални активи, които попадат в обхвата на иновативни за стопанството технологии, както и осигуряващи опазване на компонентите на околната среда, включително ВЕИ. | | 10 | | 5 | **Проекти, които се изпълняват от бенефициенти със стопанства в областта по постоянен адрес на физическото лице кандидат, или собственика на предприятието кандидат.** | 5.1 | **Проектни предложения на млади земеделски стопани, които се изпълняват в същото населено място, по постоянен адрес на физическото лице кандидат или собственика на предприятието кандидат.** | Постоянният адрес на кандидата за последните 12 месеца е в същото населено място. | | 5 | | 5.2 | **Проектни предложения на млади земеделски стопани, които се изпълняват в същата община по постоянен адрес на физическото лице кандидат или собственика на предприятието кандидат.** | Постоянният адрес на кандидата за последните 12 месеца е в същата община. | | 4 | | 5.3 | **Проектни предложения на млади земеделски стопани, които се изпълняват в същата област по постоянния адрес на физическото лице кандидат или собственика на предприятието кандидат.** | Постоянният адрес на кандидата за последните 12 месеца е в същата област. | | 3 | | 6 | **Кандидати с образование в областта на селското стопанство.** | 6.1 | **Кандидатът има завършено висше образование в областта на селското стопанство, ветеринарната медицина, или икономическо образование със земеделска насоченост, или ще завърши в рамките на изпълнението на проектното предложение.** | \* | | 10 | | 6.2 | **Кандидатът има завършено средно образование в областта на селското стопанство, ветеринарната медицина, или икономическо образование със земеделска насоченост.** | \* | | 5 | | 7 | **Проекти, изпълнявани от кандидати с трайни увреждания.** | 7 | **Към датата на кандидатстване, кандидатът е с трайни увреждания.** | \* | | 2 | | **Максимален брой точки** | | | | | **54** | |   3. Подпомагат се заявления за подпомагане, получили най-малко 15 точки, съгласно критериите за подбор.  **4. Допълнителни указания за прилагане на критериите за подбор:**  1. Приоритет по критерий за подбор № 1.1 получават заявления за подпомагане, при които в земеделското стопанство на кандидата към датата на подаване на заявлението за подпомагане се отглеждат животни от сектор „Животновъдство“ и/или култури от сектор "Плодове и зеленчуци" и/или "Етеричномаслени и медицински култури", посочени в приложение № 4. Точките по критерия за оценка се получават, като изчислената стойност на СПО съгласно приложение № 2 и инструкцията към него за животните от сектор „Животновъдство“ и/или културите от сектор "Плодове и зеленчуци" и/или "Етеричномаслени и медицински култури", посочени в приложение № 4, се умножава по коефициент 0,0005, но не повече от 10 точки.  2. Приоритет по критерий за подбор № 1.2 получават заявления за подпомагане, при които с изпълнение на бизнес плана към заявлението за подпомагане в земеделското стопанство се предвижда отглеждане на животни от сектор „Животновъдство“ и/или култури от сектор „Плодове и зеленчуци“ и/или "Етеричномаслени и медицински култури" (смесени стопанства), посочени в приложение № 4. Точките по критерия за подбор се получават, като планираното увеличение на стойността на СПО, изчислена съгласно приложение № 2 и инструкцията към него, формирана от планираните за отглеждане животните от сектор „Животновъдство“ и/или културите от сектор "Плодове и зеленчуци" и/или "Етеричномаслени и медицински култури" (смесени стопанства), посочени в приложение № 4, се умножава по коефициент 0,00125, но не повече от 5 точки.  3. Приоритет по критерий за подбор № 1.3 получават заявления за подпомагане, при които с изпълнението на бизнес плана в земеделското стопанство се предвижда увеличение с най-малко 3000 евро СПО с отглеждане само на животни, пчелни семейства, едри или дребни преживни животни за мляко или месо, като не се включват животните, отглеждани в лични стопанства.  Кандидатите не могат да завяват приоритет едновременно по критерии за подбор № 1.2 и № 1.3.  Максималният брой точки по критерии за подбор № 1.1, 1.2 и 1.3 е 15 точки.  4. Приоритет по критерий за подбор № 2.1 получават заявления за подпомагане на земеделски стопани, чиито стопанства са сертифицирани за биологично производство на земеделски продукти и храни по смисъла на Регламент (ЕС) 2018/848 на Европейския парламент и на Съвета от 30 май 2018 година, относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета. Точките по критерия за оценка се получават, като изчислената стойност на СПО, съгласно приложение № 2 и инструкцията към него за животните и/или селскостопанските култури, отглеждани по биологичен начин, се умножава по коефициент 0,00035, но не повече от 7 точки.  5. Приоритет по критерий за подбор № 2.2 получават заявления за подпомагане на земеделски стопани, чиито стопанства са в преход към биологично производство на земеделски продукти и храни по смисъла на Регламент (ЕС) 2018/848 на Европейския парламент и на Съвета от 30 май 2018 година, относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета. Точките по критерия за оценка се получават, като изчислената стойност на СПО, съгласно приложение № 2 и инструкцията към него за животните и/или селскостопанските култури, отглеждани в преход към биологично производство, се умножава по коефициент 0,00025, но не повече от 5 точки.  6. Приоритет по критерий за подбор № 2.3 получават заявления за подпомагане, при които цялото планирано от кандидата увеличение на СПО на земеделското стопанството за целите на проекта и посочено в бизнес плана е само с животни и/или селскостопански култури, които са сертифицирани за биологично производство по смисъла на Регламент (ЕС) 2018/848 на Европейския парламент и на Съвета от 30 май 2018 година относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета. Условието трябва да е изпълнено към избраната крайна дата на периода за проверка, но не по-късно от подаване на искане за второ плащане.  7. Заявления за подпомагане, които водят до създаване на нови работни места и заетост в рамките на земеделското стопанство (критерий за оценка № 3) са такива, при които кандидатът е отбелязал в таблица ІІІ.Б.2 „Допълнителна заетост и нови работни места“ от Заявлението за подпомагане средния списъчен брой на наетия от него персонал към края на месеца, предхождащ датата на подаване на заявлението за подпомагане и при изпълнение на дейностите по проекта, планира увеличение на средния списъчен брой на персонала чрез създаването на най-малко 1 работно място в стопанството и свързано с изпълнението на бизнес плана.Увеличението на средния списъчен брой на персонала се изчислява съгласно Методиката за изчисляване на средния списъчен брой на персонала, утвърдена от Националния статистически институт (НСИ) със Заповед № РД-07-21 от 31.01.2007 г. на председателя на НСИ.  В увеличението на средния списъчен брой на персонала не се включва заетостта на кандидата/бенефициента физическо лице, на собственика на предприятието на кандидата/бенефициента ЕТ или на едноличния собственик на капитала на кандидата/ бенефициента ЕООД.  Проверката за създаване на ново работно място се извършва към края на месеца, предхождащ датата на подаване на искането за плащане.  8. Приоритет по критерий за подбор № 4 получават заявления за подпомагане, при които в раздел III.В. „Програма за развитие на стопанството“ от заявлението за подпомагане и бизнес плана е предвидено към датата на подаване на искане за второ плащане придобиването на инвестиции (в размер на не по-малко от 3500 евро), посочени в приложение № 7. В този случай, кандидатът описва подробно инвестициите, попадащи в обхвата на цифровизация, опазване на околната среда или справяне с климатичните промени в секция III.А.8 „Друга информация“ от заявлението за подпомагане и бизнес плана. Предвидените инвестиции за доказване съответствие с изискването по критерия за подбор следва да отговарят и на дефиницията, посочена в т. 6 от раздел 2 „Определения“;  9. Приоритет по критерий за подбор № 5.1 получават заявления за подпомагане на земеделски стопани, чиито стопанства (цялата земя и/или всички животновъдни обекти) са в същото населено място по постоянният адрес на физическото лице кандидат или собственика на предприятието за последните 12 месеца.  10. Приоритет по критерий за подбор № 5.2 получават заявления за подпомагане на земеделски стопани, чиито стопанства (цялата земя и/или всички животновъдни обекти) са в същата община по постоянният адрес на физическото лице кандидат или собственика на предприятието за последните 12 месеца.  11. Приоритет по критерий за подбор № 5.3 получават заявления за подпомагане на земеделски стопани, чиито стопанства (цялата земя и/или всички животновъдни обекти) са в същата област по постоянният адрес на физическото лице кандидат или собственика на предприятието за последните 12 месеца.  Максималният брой точки по критерии 5.1, 5.2 и 5.3 е 5 точки.  12. Заявления за подпомагане, подадени от кандидати, които имат завършено или планират да завършат към искането за второ плащане висше образование в областта на селското стопанство, ветеринарната медицина или икономическо образование със земеделска насоченост (критерий за оценка № 6.1), са такива при които кандидатът физическо лице или собственикът на капитала/предприятието на кандидата ЕООД/ЕТ, към датата на подаване на заявлението за подпомагане има завършено или планира към дата на подаване на искането за второ плащане да завърши висше образование в областта на селското стопанство, ветеринарната медицина и/или икономическо образование със земеделска насоченост, посочени в т. 5 от раздел 2 „Определения“ и към заявлението за подпомагане е представен съответният документ по т. 1 от ІІ. „Допълнителни документи, доказващи съответствие с приоритет по критериите за оценка“отРаздел 14. „Изискуеми документи, в т.ч. документи, доказващи съответствие с критерии за подбор/оценка и документи, които следва да бъдат представени преди сключване на договор“.  13. Заявления за подпомагане, подадени от кандидати, които имат завършено средно образование в областта на селското стопанство, ветеринарната медицина или икономическо образование със земеделска насоченост (критерий за подбор № 6.2) са такива, при които кандидатът физическо лице или собственикът на капитала/предприятието на кандидата ЕООД/ЕТ, към датата на подаване на заявлението за подпомагане, има завършено средно образование в областта на селското стопанство, ветеринарната медицина и/или икономическо образование със земеделска насоченост, посочени в т. 5 от раздел 2 „Определения“ и към заявлението за подпомагане е представен съответният документ по т. 1 от ІІ. „Допълнителни документи, доказващи съответствие с приоритет по критериите за оценка“отРаздел 14. „Изискуеми документи, в т.ч. документи, доказващи съответствие с критерии за подбор/оценка и документи, които следва да бъдат представени преди сключване на договор“.  14. Заявления за подпомагане, подадени от кандидати с установени трайни увреждания са заявления, подадени от лица с решение на ТЕЛК/НЕЛК за 50 и над 50 % намалена работоспособност.  Точки по критерий за подбор № 7 се присъждат, когато е представен посоченият документ по т. 2 от ІІ. „Допълнителни документи, доказващи съответствие с приоритет по критериите за оценка“отРаздел 14. „Изискуеми документи, в т.ч. документи, доказващи съответствие с критерии за подбор/оценка и документи, които следва да бъдат представени преди сключване на договор“. Представеният документ следва да показва, че въпреки намалената си работоспособност, лицето е пригодно да изпълнява дейността, за която кандидатства за подпомагане.  15. Тежестта на критериите за подбор и методиката за нейното изчисление се преценяват към датата на подаване на заявлението за подпомагане, съобразно приложените към него документи, заявени данни и представена информация.  16. В случай че изпълнението на условията по критериите е станало основание за класиране на кандидата пред други кандидати по реда на тези условия, той се задължава да поддържа съответствие с критериите в заложения срок съгласно условията за изпълнение и административния договор, с изключение на критерий за подбор № 7.  17. За заявления за подпомагане, получили еднакъв брой точки, за които е наличен частичен разполагаем бюджет, класирането се извършва в низходящ ред съобразно получения общ брой точки по критериите за оценка по следните приоритети:  17.1 *приоритет № 6 „Кандидати с образование в областта на селското стопанство“.*  В случай, че заявления за подпомагане имат равен брой точки по критериите за оценка от посочения приоритет, същите ще бъдат класирани съобразно получения общ брой точки по критериите за оценка по следните приоритети:  *17.2. приоритет № 1 „Проекти за дейности, които се изпълняват в приоритетен сектор“.*  В случай, че заявления за подпомагане имат равен брой точки по критериите за оценка от посочения приоритет, същите ще бъдат класирани съобразно получения общ брой точки по критериите за оценка по следните приоритети:   * 1. *приоритет № 4 „Проекти, водещи до цифровизация, опазване на околната среда или справяне с климатичните промени“.*   В случай, че заявления за подпомагане имат равен брой точки по критериите за оценка от посочения приоритет, същите ще бъдат класирани съобразно получения общ брой точки по критериите за оценка по:  *17.4 приоритет № 2 „Проекти, свързани с производството на биологично сертифицирани селскостопански продукти“.* |

# **13. Приложим режим на минимални/държавни помощи**

|  |
| --- |
| Съгласно чл. 145, параграф 2 от Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013, чл. 107, 108 и 109 от Договора за функционирането на Европейския съюз (ДФЕС) не се прилагат по отношение на подпомагането, предоставяно от държавите членки съгласно и в съответствие със същия регламент, когато попада в обхвата на член 42 от ДФЕС.  По приема се подпомагат земеделски стопанства за извършване на селскостопанска дейност за производство на продукти по смисъла на чл. 42 от ДФЕС. Подпомагането по интервенцията попада изцяло в обхвата на чл. 42 от ДФЕС. |

# **14. Изискуеми документи, в т.ч. документи, доказващи съответствие с критерии за подбор/оценка:**

|  |
| --- |
| **І. ПРИЛОЖЕНИ ОБЩИ ДОКУМЕНТИ**   1. Заявление за подпомагане и Бизнес план по образец. Попълва се в електронен формат в СЕУ. 2. Документ за собственост на земя и/или земеделска земя, и/или влязъл в сила договор за наем, вписан в службата по вписванията към съответния районен съд и/или вписан в службата по вписванията към съответния районен съд и регистриран в съответната общинска служба на МЗХ договор за аренда, с минимален срок пет години, като е допустимо не повече от 24 месеца от срока да е изтекъл към датата на подаване на заявлението за подпомагане. **(*Приложими за формиране на минималния икономически размер на стопанството от над 8 000 евро СПО*);**   *(Когато към датата на кандидатстване не е представен документът/ите, то следва да бъде/ат представен/и най-късно в срока, указан в писмото за отстраняване на несъответствия и нередовности , в случай че ДФ „Земеделие“ не може да извърши служебна справка;*  **Документите се придружават с актуална скица на имота/ имотите,** *която се представя**най-късно в срока, указан в писмото за отстраняване на несъответствия и нередовности, в случай че ДФ „Земеделие“ не може да извърши служебна справка.*   1. Документи, удостоверяващи право на ползване с регистрирано в общинската служба по земеделие правно основание, извън представените по т. 2. За имотите, попадащи в границите на урбанизирани територии, както и за имотите върху които са разположени животновъдни обекти и на тях не се отглеждат култури, които участват при формиране на СПО, се изисква само документ удостоверяващ право на ползване и не се изисква регистриране на правното основание в общинската служба по земеделие.   (*Приложими за изчисляване на общия начален икономически размер на стопанството от раздел 7. „Допустими кандидати/бенефициенти“, „I. Критерии за допустимост на кандидатите“, т. 2. 4. Когато към датата на кандидатстване не е представен документът/ите, то следва да бъде/ат представен/и най-късно в срока, указан в писмото за отстраняване на несъответствия и нередовности, в случай че ДФ „Земеделие“ не може да извърши служебна справка*);   1. Документ за собственост на земя и/или земеделска земя, и/или договор за наем, (включително ако е вписан в службата по вписванията към съответния районен съд) и/или вписан в службата по вписванията към съответния районен съд и регистриран в съответната общинска служба на МЗХ договор за аренда, които са предоставени за временно ползване с договор за наем и/ или аренда на трети лица преди датата на подаване на заявлението за подпомагане. ***(Документите се изискват само за земята, която кандидатът не обработва или е предоставил на трети лица за обработка);***   *(Когато към датата на кандидатстване не е представен документът/ите, то следва да бъде/ат представен/и най-късно в срока, указан в писмото за отстраняване на несъответствия и нередовности,* *, в случай че ДФ „Земеделие“ не може да извърши служебна справка);*   1. Документ за собственост на животновъдните сгради и помещения и/или документ за ползване на животновъдните сгради или помещения или на земята, върху която са разположени пчелините (*в случай на пчеларство*), вписан в службата по вписванията към съответния районен съд. Документът за ползване следва да е влязъл в сила към датата на кандидатстване и със срок на действие не по-малко от пет години, като е допустимо не повече от 24 месеца от срока да е изтекъл към датата на подаване на заявлението за подпомагане **(**важи зат. 2.5 от раздел 7. „Допустими кандидати/бенефициенти“, „I. Критерии за допустимост на кандидатите“*);*   *(Когато към датата на кандидатстване не е представен документът/ите, то следва да бъде/ат представен/и най-късно в срока, указан в писмото за отстраняване на несъответствия и нередовности,* *, в случай че ДФ „Земеделие“ не може да извърши служебна справка);*   1. Документ за професионални умения и компетентности, съгласно т. 24 от „Определения“ предоставя се от кандидата ФЛ и от собственика на предприятието на ЕТ или едноличния собственик на капитала на ЕООД кандидат ***(в случай че към момента на подаване на заявлението за подпомагане, документът е наличен. Документът не е задължителен при подаване на заявлението за подпомагане, при условие, че кандидатът е поел ангажимент в бизнес плана да премине обучение за покриване на съответното изискване в срок, не по-късно от избраната крайна дата на периода за изпълнение на бизнес плана);***   *(Когато този документ е наличен и не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности, , в случай че ДФ „Земеделие“ не може да извърши служебна справка);*   1. Мотивираната писмена обосновка, придружена с доказателства за причините за разликата в заявената по схемите и мерките за директни плащания площ (последно заявената за подпомагане по тези схеми и мерки) и площта, заявена по заявлението за подпомагане по настоящата интервенция ***(само в случай че кандидатът има подадено заявление по схемите за директни плащания и заявените площи по схемите са над 3 на сто спрямо посочените в заявлението за подпомагане);***   *(Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности);*   1. Лицензи, разрешения и/или регистрация за извършване на дейността/инвестицията, изискуеми и издадени съгласно българското законодателство във връзка с т. 25 от I. „Критерии за допустимост на кандидатите“ от раздел 7. „Допустими кандидати/бенефициенти“ или писмени доказателства, че е направено искане за издаването им от съответния орган;   *(Когато този документ не е представен към датата на заявление за подпомагане предложение, кандидатът трябва да го представи най-късно в срока, указан в писмото за отстраняване на несъответствия и нередовности);*   1. Декларация при кандидатстване - приложение № 6.   *(Документът се подписва с КЕП от кандидата физическо лице, едноличния собственик на предприятието кандидат или едноличния собственик на капитала на ЕООД и се представя в СЕУ към заявлението за подпомагане. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности);*   1. Декларация съгласно приложение № 5 по чл. 4а, ал. 1 от ЗМСП (по образец, утвърден от министъра на икономиката и индустрията);   *(Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности);*   1. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД), издадени по реда на ЗООС и/или ЗБР и ЗВ ***(във връзка с изискването по т. 28 от раздел 7. „Допустими кандидати/бенефициенти“, „I. Критерии за допустимост на кандидатите“).***   *(Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности)*   1. Опис на животните, заверен от официален ветеринарен лекар не по-рано от един месец преди датата на подаване на заявлението за подпомагане (в случай, че ползвателят отглежда видове животни, които не се идентифицират с идентификационни средства по реда на Наредба № 6 от 8 октомври 2013 г. за изискванията към средствата за официална идентификация на животните и използването им, условията, реда и контрола по събиране, въвеждане, поддържане и използване на информацията в интегрираната информационна система на Българската агенция по безопасност на храните, обн. ДВ. бр. 90).   *(Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности)*  **ІІ. Допълнителни документи, доказващи съответствие с приоритет по критериите за оценка:**  1. Диплома за завършено висше образование в областта на селското стопанство, ветеринарната медицина, или икономическо образование със земеделска насоченост, ако същата е издадена в Република България преди 1 януари 2012 г., или диплома за висше образование, издадена извън Република България, за която в раздел IV „Критерии за оценка“ от заявлението за подпомагане в СЕУ не е посочен номерът на удостоверението за признаване на придобитото висше образование, вписано в регистъра за академично признаване.  (ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението за подпомагане в СЕУ се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в раздел IV „Критерии за оценка“ от заявлението за подпомагане в СЕУ се посочват номер, дата и издател на документа за признаване, като копие на диплома не се прилага)  или  диплома за средно образование, ако същата е издадена преди 1 януари 2007 г. и не е вписана в регистъра по чл. 141, ал.3 от Закона за предучилищното и училищното образование,  (ако дипломата на кандидата за придобито в Република България средно образование е вписана в Регистъра на документите за завършено основно образование, средно образование и/или придобита степен на професионална квалификация, в раздел IV. Критерии за оценка от заявлението за подпомагане в СЕУ се посочва серията и фабричния номер на документа (напр.: А-10, 001122). За документ, които няма серия и фабричен номер, се въвежда регистрационният номер на документа (напр.: 3256-54), като копие на диплома не се прилага)  или  Академична справка, в това число документ, издаден от висше учебно заведение, удостоверяващи академичния статут на кандидата.  *(Документът се представя само ако в заявлението за подпомагане кандидатът е отбелязал, че отговаря на критерия за подбор № 6 от Раздел 12).*  2. За удостоверяване на трайно увреждане при подаване на заявление за подпомагане се представя валиден към датата на кандидатстване удостоверителен документ, издаден от компетентен орган. За валиден удостоверителен документ се счита решение на ТЕЛК/НЕЛК. *(Документът се представя само ако в заявлението за подпомагане кандидатът е отбелязал, че отговаря на критерия за подбор № 7 от Раздел 12).* |

# **15. Подготовка и подаване на заявления за подпомагане:**

|  |
| --- |
| 1. Кандидатстването се извършва единствено чрез електронно подадено заявление за подпомагане в СЕУ в срока на приема, посочен в заповедта за утвърждаване на насоките за кандидатстване. Реда за подаване на заявления е определен в Наредба № 105 от 22.08.2006 г. за условията и реда за създаване, поддържане, достъп и ползване на Интегрираната система за администриране и контрол. 2. Подаването на заявлението за подпомагане и бизнес плана, както и всички документи към него се удостоверява с КЕП на кандидата чрез СЕУ, като не се допуска подаването му от упълномощено лице. 3. Кандидатите могат да подават само едно заявление за подпомагане в рамките на срока за подаване на заявления за подпомагане. В случай, че един и същи кандидат е подал повече от едно заявление за подпомагане, ДФ „Земеделие“ ще разглежда само последното постъпило заявление за подпомагане, а предходните се считат за оттеглени. 4. Документите се прилагат към заявление за подпомагане във формат „pdf”, “jpg”, “doc/docx” , “xls”/xlsx”, „rar” или „zip”. Оригиналите на документите се съхраняват от кандидата и се представят при поискване. 5. Кореспонденцията и уведомленията във връзка с оценката на заявлението за подпомагане се осъществяват през СЕУ. 6. Заявлението за подпомагане може да бъде подадено и при липса и/или нередовност на документите, но само когато това изрично е отбелязано срещу съответния документ в точка І. „Приложени общи документи“ от раздел 14 „Изискуеми документи, в т.ч. документи, доказващи съответствие с критерии за подбор“. 7. Когато при административните проверките се установи липса на документи или друга нередовност, на кандидата се изпраща уведомление чрез СЕУ за установените липси/нередовности и се определя срок за тяхното отстраняване. Във връзка с оценката на заявлението за подпомагане, ДФЗ може да изиска от кандидата да представи и други данни и/или документи, непосочени в раздел 14 „Изискуеми документи, в т.ч. документи, доказващи съответствие с критерии за подбор“, както и такива, за които не е възможно извършването на служебна проверка. 8. Представените след указания срок по т. 7 данни и/или документи, както и такива, които не са изрично изискани от ДФЗ, не се вземат предвид при оценката на заявлението за подпомагане. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. 9. При непредставяне на изисканата допълнителна информация или разяснения или при неотстраняването на нередовностите в срока по т. 7, заявлението за подпомагане може да бъде отхвърлено само и единствено на това основание. |

# **16. Други специфични условия:**

|  |
| --- |
| 1. Заявленията за подпомагане по настоящата процедура се подават изцяло по електронен път чрез СЕУ на следния интернет адрес: <https://seu.dfz.bg> 2. Предоставянето на безвъзмездната финансова помощ се извършва по реда на Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент. |

# **17. Приложения:**

|  |
| --- |
| Приложение № 1 Минимален брой на растенията на единица площ.  Приложение № 2 Таблица за изчисляване на икономическия размер на земеделските стопанства.  Приложение № 3 Информация за попълване на заявление за подпомагане и бизнес план в СЕУ.  Приложение № 4 Списък с приоритетни култури и животни.  Приложение № 5 Декларация по чл. 4а, ал. 1 от ЗМСП.  Приложение № 6 Декларация при кандидатстване.  Приложение№ 7 Списък на инвестициите, попадащи в обхвата на цифровизация, опазване на околната среда или справяне с климатичните промени |